Document ID: 32004R0589

Κανονισμός (ΕΚ) αριθ. 589/2004 της Επιτροπής
της 30ής Μαρτίου 2004
για τη θέσπιση προσωρινών διατάξεων σχετικά με την ανακοίνωση των αιτήσεων πιστοποιητικών που προβλέπεται στον κανονισμό (ΕΚ) αριθ. 1961/2001 περί λεπτομερειών εφαρμογής του κανονισμού (ΕΚ) αριθ. 2200/96 του Συμβουλίου όσον αφορά τις επιστροφές κατά την εξαγωγή στον τομέα των οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών(1),
τον κανονισμό (ΕΚ) αριθ. 1961/2001 της Επιτροπής, της 8ης Οκτωβρίου2001, περί λεπτομερειών εφαρμογής του κανονισμού (ΕΚ) αριθ. 2200/96 του Συμβουλίου όσον αφορά τις επιστροφές κατά την εξαγωγή στον τομέα των οπωροκηπευτικών(2), και ιδίως το άρθρο 7 παράγραφος 3 στοιχείο β),
Εκτιμώντας τα ακόλουθα:
(1) Με τον κανονισμό (ΕΚ) αριθ. 1961/2001 προβλέπεται η υποχρέωση των κρατών μελών να ανακοινώνουν τις αιτήσεις πιστοποιητικών στην Επιτροπή την Δευτέρα και την Πέμπτη κάθε εβδομάδας.
(2) Η Πέμπτη 8, η Παρασκευή 9 και η Δευτέρα 12 Απριλίου 2004 είναι αργίες της Επιτροπής. Ως εκ τούτου, πρέπει να μεταφερθεί την Τετάρτη 7 Απριλίου 2004 η ανακοίνωση σχετικά με τις αιτήσεις πιστοποιητικών που υποβάλλονται την Δευτέρα 5 και την Τρίτη 6 Απριλίου 2004, και να αναβληθεί για την Τρίτη 13 Απριλίου 2004 η ανακοίνωση σχετικά με τις αιτήσεις πιστοποιητικών που υποβάλλονται από την Τετάρτη 7 έως την Δευτέρα 12 Απριλίου 2004.
(3) Η Πέμπτη 20 και η Παρασκευή 21 και η Δευτέρα 31 Μαΐου 2004 είναι αργίες της Επιτροπής. Ως εκ τούτου, πρέπει να μεταφερθεί την Τετάρτη 19 Μαΐου 2004 η ανακοίνωση σχετικά με τις αιτήσεις πιστοποιητικών που υποβάλλονται την Δευτέρα 17 και την Τρίτη 18 Μαΐου 2004, και να αναβληθεί για την Δευτέρα 24 Μαΐου 2004 η ανακοίνωση σχετικά με τις αιτήσεις πιστοποιητικών που υποβάλλονται από την Τετάρτη 19 έως το Σάββατο 22 Μαΐου 2004, και να αναβληθεί για την Τρίτη 1η Ιουνίου 2004 η ανακοίνωση σχετικά με τις αιτήσεις πιστοποιητικών που υποβάλλονται την Πέμπτη 27 Μαΐου έως την Δευτέρα 31 Μαΐου 2004,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η ανακοίνωση, που αναφέρεται στο άρθρο 7 παράγραφος 3 στοιχείο β) του κανονισμού (ΕΚ) αριθ. 1961/2001, των αιτήσεων πιστοποιητικών που υποβάλλονται την Δευτέρα 5 και την Τρίτη 6 Απριλίου 2004 πρέπει να γίνει την Τετάρτη 7 Απριλίου 2004, το αργότερο στις 12:00 (ώρα Βρυξελλών) αντί της Πέμπτης 8 Απριλίου 2004.
2. Η ανακοίνωση, που αναφέρεται στο άρθρο 7 παράγραφος 3 στοιχείο β) του κανονισμού (ΕΚ) αριθ. 1961/2001, των αιτήσεων πιστοποιητικών που υποβάλλονται από την Τετάρτη 7 έως την Δευτέρα 12 Απριλίου 2004 πρέπει να γίνει την Τρίτη 13 Απριλίου 2004, το αργότερο στις 12:00 (ώρα Βρυξελλών) αντί της Δευτέρας 12 Απριλίου 2004.
Άρθρο 2
1. Η ανακοίνωση, που αναφέρεται στο άρθρο 7 παράγραφος 3 στοιχείο β) του κανονισμού (ΕΚ) αριθ. 1961/2001, των αιτήσεων πιστοποιητικών που υποβάλλονται την Δευτέρα 17 και την Τρίτη 18 Μαΐου 2004 πρέπει να γίνει την Τετάρτη 19 Μαΐου 2004, το αργότερο στις 12:00 (ώρα Βρυξελλών) αντί της Πέμπτης 20 Μαΐου 2004.
2. Η ανακοίνωση, που αναφέρεται στο άρθρο 7 παράγραφος 3 στοιχείο β) του κανονισμού (ΕΚ) αριθ. 1961/2001, των αιτήσεων πιστοποιητικών που υποβάλλονται από την Τετάρτη 19 έως το Σάββατο 22 Μαΐου 2004 πρέπει να γίνει την Δευτέρα 24 Μαΐου 2004, το αργότερο στις 12:00 (ώρα Βρυξελλών).
3. Η ανακοίνωση, που αναφέρεται στο άρθρο 7 παράγραφος 3 στοιχείο β) του κανονισμού (ΕΚ) αριθ. 1961/2001, των αιτήσεων πιστοποιητικών που υποβάλλονται από την Πέμπτη 27 Μαΐου έως την Δευτέρα 31 Μαΐου 2004, πρέπει να γίνει την Τρίτη 1 Ιουνίου 2004, το αργότερο στις 12.00 (ώρα Βρυξελλών).
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Μαρτίου 2004.

Labels: 12
3
17